Správa zo zahraničnej pracovnej cesty - osnova
1.  Účastník ZPC:
Eva Kaczová, Mgr., Ministerstvo školstva, vedy, výskumu a športu SR, Stromová 1, 813 30 Bratislava, hlavný štátny radca, AJ – pokročilý;
Žaneta Surmajová, JUDr., PhD., Ministerstvo školstva, vedy, výskumu a športu SR, Stromová 1, 813 30 Bratislava, hlavný štátny radca, AJ – expert;
Alena Fodorová, Mgr., Ministerstvo školstva, vedy, výskumu a športu SR, Stromová 1, 813 30 Bratislava, hlavný radca, AJ – pokročilý;
2.  Zahraničná pracovná cesta:
Bosna a Hercegovina, Sarajevo, 25. 05 – 29. 05. 2015;
Stretnutie expertov pre oblasť uznávania odborných kvalifikácií v projekte: „Strengthening institutions and capacities for implementation of EU Directive on regulated professions.“
Cestovné a pobytové náklady hradené organizátorom projektu EK.
3.  Rámcový program pobytu:
24. 05. 2015 – odchod vo večerných hodinách – 20.15 Viedeň – Sarajevo
25. 05. 2015 – rokovanie s Ministry of Civil Affaires, Trg BiH, Sarajevo
26. 05. – 28. 05. 2015 – vedenie workshopov v Conference centre – Hotel Hollywood, Sarajevo
29. 05. 2015 – vyhodnotenie seminárov na Ministry of Civil Affaires, Trg BiH, Sarajevo; odlet Viedeň 
4.  Stručný priebeh rokovaní, resp.  študijného pobytu:
Pracovná cesta bola plánovanou aktivitou v rámci európskeho projektu „Posilňovanie  inštitúcie a kapacít na implementáciu smernice EÚ o regulovaných povolaniach“, ktorá bola schválená MZVEZ SR. Plánovaná činnosť bola označená v poradí 2.3 projektu, zameranou na praktické oboznámenie sa s procesom uznávania odborných kvalifikácií.
25. 05. 2015 – príprava na finalizáciu PPT- prezentácií, ako aj príprava podkladov pre účastníkov workshopov. Zostavenie manuálu školení, pri čom sa kládol dôraz na zameranie jednotlivých workshopov. Prvý deň bol zameraný na účastníkov – pracovníkov jednotlivých ministerstiev, ktorí sa zaoberajú uznávaní odborných kvalifikácií z právneho hľadiska ako aj osoby zodpovedné za integráciu BiH do EÚ. Ostatné dva dni workshopov boli zamerané priamo na pracovníkov, či už jednotlivých univerzít či ministerstiev, ktorí sa priamo zaoberajú profesijným a akademickým uznaním dokladov o vzdelaní. 
26. 05. 2015 – priebeh stretnutia bol zameraný pre účastníkov, zodpovedných za integráciu BiH do EÚ ako aj zodpovedných za právny rámec uznávania odborných kvalifikácií a uznania na akademické uznanie. V jednotlivých prezentáciách boli predstavené účastníkom  právne zásady a právne predpisy EÚ, databáza regulovaných povolaní, ďalej boli uvedené regulované povolania s najvyššou mobilitou v rámci EÚ. Ako aj zvolenie kritérií pri zostavovaní zoznamu regulovaných povolaní pre BiH. Prezentácie boli zamerané aj na zásady Code of Conduct, ktorý bol schválený skupinou koordinátorov Smernice 2005/36/EC o uznávaní odborných kvalifikácií (vnútroštátnych administratívnych postupov, ktoré spadajú pod smernicu o uznávaní odborných kvalifikácií). V ďalšej časti semináru sa venovala pozornosť systému IMI- Informačný vnútorný systém, v rámci, ktorého je možné vymieňať si informácie ohľadom odborných kvalifikácií, ako aj cez IMI sa bude riešiť nový nástroj- Európsky profesijný preukaz, ale aj riešenie spoločných postupov napr. pre pridanie nového študijného programu alebo univerzity v prípade sektorového povolania architekt.
27. 05. 2015 – seminár workshopu zameraný na praktické aspekty uznávania profesionálnych kvalifikácií – popísaný postup pri automatickom systéme uznávania a pri všeobecnom systéme uznávania, ale aj na uznávania na základe nadobudnutých práv, ako aj postup pri uznávaní dokladov o vzdelaní pri neregulovaných povolaniach. Ďalšej časti workshopu sa účastníci venovali prílohe V Smernice 2005/36/EC, úlohy mali viesť vytvoreniu možného znenia prílohy V, v prípade vstupu BiH do EÚ. Účastníci semináru boli oboznámení aj s praktickými príkladmi z uznania dokladov vydaných v BiH v SR. Konkrétne išlo o povolania ako učiteľ telesnej výchovy, zdravotnícky asistent, viazaná živnosť: prevádzkovanie cestovnej kancelárie; na základe týchto povolaní účastníci lepšie pochopili význam uznávania odborných kvalifikácií.
28. 05. 2015 – seminár bol zameraný na certifikáty a rôzne druhy potvrdení vydaných podľa Smernice 2005/36/EC zo strany príslušných orgánov z oblasti odvetvových a iných regulovaných profesií. Týkalo sa to konkrétne potvrdení podľa článku 13 Smernice 2005/36/EC, ako aj potvrdenie o nadobudnutých právach podľa článkov 23, 33, 37, 39, 43, 49 smernice. Cieľom seminára bolo, aby účastníci schopní rozpoznať a používať certifikáty pre všetky povolania ako aj pre sektorové povolania ustanovených smernicou.
29.05.2015 – posledný deň pracovnej cesty bol zameraný na zhrnutie misie, vyhodnotenie spätnej väzby získanej a prispôsobenie školiacich materiálov a príprava na nadchádzajúce školenie v RS, vypracovanie správy misie, úprava analýzu vzdelávacích potrieb v odporúčaniach časti podľa spätnej väzby a výsledkov odbornej prípravy sa konalo. V popoludňajších hodinách návrat do Viedne.
5.  Odporúčané závery:
Pokračovať v plánovanej činnosti projektu. Identifikácia vzdelávacích inštitúcii, ktoré poskytujú odbornú prípravu pre zdravotnícke sektorové povolania (lekár, zubný lekár, sestra, pôrodná asistentka a farmaceut) a povolania architekt a veterinárny lekár v rôznych kantónoch Bosny a Hercegoviny spolu s obsahom vzdelávania v týchto študijných odboroch. Na základe porovnaní obsahu vzdelávania v BiH v týchto študijných odboroch s minimálnymi požiadavkami na obsah vzdelávania, ktorý je definovaný v smernici 2005/36/ES o uznávaní odborných kvalifikácií. Odporúčania pre BiH zostaviť zoznam regulovaných povolaní, ako aj zjednotiť procesy uznávania v rámci celého štátu. 
6.   Prehľad prinesenej dokumentácie a miesto jej uloženia
Z uvedeného stretnutia je k dispozícii elektronická dokumentácia, ktorá je prístupná cez dropbox daného projektu.
7.   Osobitne vyhodnotený očakávaný prínos ZPC
Prínos ZPC v rámci európskeho projektu „Posilňovanie  inštitúcie a kapacít na implementáciu smernice EÚ o regulovaných povolaniach“ je odovzdávanie skúseností ako členského štátu EÚ v rámci budúcich plánovaných prístupových rokovaní BiH ako budúceho potencionálneho kandidátskeho štátu EÚ. Odovzdávanie praktických skúseností s uznávaním odborných kvalifikácií, z pozície odborníkov, ktorí na dennodennej báze pracujú so Smernicou 2005/36/ES o uznávaní odborných kvalifikácií, vedie k vymieňaniu skúseností medzi oboma štátmi. 

8.    Spôsob zverejnenia výsledkov ZPC, prenos získaných informácií
Správa zo ZPC bola zaslaná sekcii medzinárodnej spolupráce a európskych záležitostí  MŠVVaŠ SR, ktorá ju zverejní na webovom sídle MŠVVaŠ SR 
Súhlasím so zverejnením správy na internete
áno
Správu vypracoval: Mgr. Alena Fodorová
Dátum: 03. 06. 2015
Správu schválil:  Mgr. Eva Kaczová, riaditeľka Strediska na uznávanie dokladov
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.